OR พยุง SET ไม่หลุด 1,500 จุด สัปดาห์หน้าจับตาบจ.ประกาศงบ-ตัวเลข GDP
OR พยุง SET ไม่หลุด 1,500 จุด สัปดาห์หน้าจับตาบจ.ประกาศงบ-ตัวเลข GDP
11 ก.พ. 2564

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,508.35 จุด ลดลง 8.59 จุด (-0.57%) มูลค่าการซื้อขาย 106,410.20 ล้านบาท
10 หุ้นกดดัชนีวันนี้

ด้านนายวีรวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้พักตัวระยะสั้น ขาดปัจจัยหนุนใหม่ รวมถึงคาดว่าอาจมีการขายหุ้นออกมาเพื่อไปซื้อหุ้น บริษัท ปตท.น้ำมันและการค้าปลีก จำกัด (มหาชน) หรือ OR ที่เข้าเทรดเป็นวันแรกด้วย เห็นได้จากปริมาณการซื้อหุ้นที่มากที่สุด หรือคิดเป็นราว 50% ของมูลค่าการซื้อขายทั้งหมดในวันนี้
แนวโน้มตลาดหุ้นในสัปดาห์หน้า คาดว่า ดัชนีน่าจะค่อยๆ ปรับตัวดีขึ้นได้หากไม่หลุด 1,500 จุด โดยให้ติดตามการเปิดเผยตัวเลขอัตราการขยายตัวทางเศรษฐกิจ (GDP) ที่สภาพัฒนาการเศรษฐกิจและสังคมแห่งชาติ (สภาพัฒน์) แถลงในวันที่ 15 ก.พ. และการทยอยประกาศผลประกอบการในไตรมาส 4/63 ของบริษัทจดทะเบียน
ให้แนวรับที่ 1,480-1,500 จุด และแนวต้านที่ 1,530-1,550 จุด
อย่างไรก็ตาม สำหรับการเคลื่อนไหวของตลาดหุ้นวันนี้ พบว่าหุ้น OR ปรับตัวเพิ่มขึ้นหนุนตลาดหุ้นไทยให้ยืนเหนือระดับ 1,500 จุดได้ในวันนี้ โดยจากการสำรวจข้อมูลพบว่าหุ้นที่ดันตลาด 10 อันดับแรก มีดังนี้

ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
OR มูลค่าการซื้อขาย 47,343.68 ล้านบาท ปิดที่ 29.25  บาท เพิ่มขึ้น 11.25 บาท
PTT มูลค่าการซื้อขาย 2,560.71 ล้านบาท ปิดที่ 40.25  บาท ลดลง 0.50 บาท
PTTEP มูลค่าการซื้อขาย  2,259.14 ล้านบาท ปิดที่ 111.50  บาท เพิ่มขึ้น 0.50 บาท
BBL  มูลค่าการซื้อขาย 1,673.06 ล้านบาท ปิดที่ 126.00 บาท ไม่เปลี่ยนแปลง
BANPU มูลค่าการซื้อขาย 1,618.50 ล้านบาท ปิดที่ 11.80 บาท เพิ่มขึ้น 0.40 บาท